Болница Робер Дебре

Болница Робер Дебре (фр. Hôpital Robert-Debré) је универзитетски болнички центар и једнао од многобројних јавних здравствених установа Париза у систему Assistance publique - Hôpitaux de Paris. Она је једна од универзитетских болница намењена првенствено за лечење педијатријске патологија и ретких дечјих болести, али и за лечење жена и будућих мајки. Она је место неге, истраживања и подучавања, са 475 кревета и колевки, у којој се активно бави терапијским иновацијама 120 истраживача. Данас је у погледу активности болница Робер Дебре највећа педијатријска болница у Европи и водећи пренатални центар на северу Париза у Ил де Франс или Париском региону Француске (највећем регион Француске по броју становника), у коме се налази 8 департмана укључујући и град Париз. Назив Болница је названа по Роберу Дебреу (1882 — 1978) француском лекару, који се сматра оснивачем савремене педијатрије, оснивачем Међународног медицинског центра за децу (1949. године, уз учешће СЗО) и реформатором универзитетског болничког система у Француској средином 20. века. Његов допринос медицини повезан је и са открићем и описом многих дечјих болести: цереброспиналним менингитисом, оспицама, реуматском грознице, дечијом парализом итд. Историја Стара болница Болница Робер Дебре настала је као резултат великог плана за реструктурирање педијатрије на северу и истоку Париза. Настала је спајањем две дечије болнице смештене северно од Париза: Херолд (у 19. арондисману) и Бретон (у 18. арондисман), основаних 1901. године. Од почетка 1970-их, студије су указивале на потешкоће у раду ових старих болница, посебно у обављању нових истраживачких и наставних мисија. Изнад свега, трошне просторије биле су неодговарајуће у погледу неге болесника, а болнички услови више нису испуњавали нове захтеве у погледу болничког комфора, због застарелости објекта у медицинском и техничком смислу. Од пројеката модернизације на лицу места брзо се одустало и 1974. године управни одбор Assistance publique - Hôpitaux de Paris, је одлучио да изгради нову болницу у чији састав би ушле ове две установе. Нова болница Архитектонски конкурс за нову болницу покренут је у мају 1980. године, а резултирао је избором пројекта архитекте Pierre Riboulet-а, који је у свом пројекту отступио од имиџа традиционалне болнице, и успео вишеспратном композицијом да раздвоји функције различитих болничких служби. Док је главна полукружна зграда у којој се налази болница заштићена је од кружног пута другом зградом у којој се налазе лабораторије и медицинске ординације. Отварање према граду такође је једна од главних иновација пројекта: дугачка панорамска галерија која носи име „Болничка улица“ проширује град унутар болнице. Ова јавна галерија омогућава приступ различитим услугама. Поред тога, биљни елементи и природно светло играју суштинску улогу у лечењу деце. Затворена зимска башта засађена је вегетацијом на два нивоа. Овај врт примитивних биљака упознаје јавност са ретким биљним врстама, без цвећа, а леп пејзаж представља спектакл за све пацијенте. Коначно, зграда се отвара према граду кроз беле и кубичне терасе и готово 7.500 м² баштенских тераса на којима је засађено растиње у огромном комплексу закривљених облика. Новоизграђена болница је свечано отворена 21. марта 1988. године, а пуштена је у рад 2. маја исте године. Делатност Медицински програм болница Робер Дебре нуди по први пут у Француској низ мултидисциплинарних програма везаних за бригу о мајци и детету. Ова брига, такође на иновативан начин, реализује се кроз бројне програме фокусира на активности дневне болнице, посебно погодне за област педијатрије, било у области интерне медицине или амбулантне хирургије. Техничка платформа испуњава амбиције универзитетске болнице јер располаже са неколико операционих сала, велики сектор за медицинска снимања и функционално истраживање и лабораторије које покривају готово све биолошке дисциплине. Болница Робер Дебре организована је око следећих медицинских активности: Биологија Хирургија и анестезија Гинекологија и перинатална нега Медицинска педијатрија Физиологија, Дечја сликовна дијагностика, Медицинске информације Референце Спољашње везе Веб страница Болнице Робер Дебре (језик: француски)